Fjölmenn viðskiptasendinefnd íslenskra fyrirtækja á ferð í Moskvu 29. nóvember 2019 Fjölmenn viðskiptasendinefnd íslenskra fyrirtækja var í Rússlandi í vikunni í tengslum við heimsókn utanríkisráðherra til Moskvu . Guðlaugur Þór Þórðarson , utanríkisráðherra , og Sergey V. Lavrov , utanríkisráðherra Rússlands funduðu í Moskvu mánudaginn 25. nóvember . Markmiðið með viðskiptasendinefnd íslenskra fyrirtækja til borgarinnar á sama tíma var að efla og styrkja viðskipti við Rússland , bæði með því að rækta núverandi viðskiptatengsl sem og líta til nýrra tækifæra . Alls skipuðu fulltrúar 19 íslenskra fyrirtækja viðskiptasendinefndina , auk fulltrúa skipuleggjenda . Átti hópurinn m.a. fund hjá Business Russia um viðskipti landanna í millum og frekara samstarf . Hópurinn heimsótti einnig nýsköpunarstofnun Rússlands , Skolkovo , í útjaðri Moskvu og fékk kynningu á starfsemi hennar auk þess sem bæði íslensk og rússnesk fyrirtæki kynntu þar verkefni sín . Þriðjudaginn 26. nóvember tók sendinefndin þátt í viðskiptaviðburði með utanríkisráðherra sem fram fór í sendiráði Íslands í Moskvu . Viðburðurinn var afar vel sóttur en um 170 gestir voru á staðnum og góður rómur gerður að . Í opnunarávarpi sínu lagði ráðherra áherslu á tækifæri til eflingar viðskipta landanna í millum þrátt fyrir viðskiptabann . Fagnaði hann m.a. auknum viðskiptum íslenskra og rússneskra fyrirtækja á sviði sjávarútvegstækni og landbúnaðar . Auk hans flutti ávarp í móttökunni Arkady Dvorkovich , fyrrverandi aðstoðarforsætisráðherra og stjórnarformaður Skolkovo nýsköpunarmiðstöðvarinnar . Fulltrúar íslensku fyrirtækjanna á staðnum gafst einnig kostur á að kynna starfsemi sína . Um var að ræða samstarfsverkefni hin nýstofnaða Rússensk-íslenska viðskiptaráðs , Íslandsstofu , utanríkisráðuneytisins og sendiráðs Íslands í Moskvu .